Ξεσηκωμός προσφύγων στη Χίο με εκτεταμένα επεισόδια εξαιτίας της βροχής - Έξι καμένοι λυόμενοι οικισμοί ο απολογισμός.

Η βροχή έφερε αναστάτωση και ξεσηκωμό στο χώρο φιλοξενίας προσφύγων στη Σούδα.

VIRAL ΕΙΔΗΣΕΙΣ

Σύμφωνα με τα όσα αναφέρει η ιστοσελίδα politischios.gr, λίγο μετά τις 3 τα ξημερώματα ομάδα μεταναστών ξεκίνησε τις διαμαρτυρίες, που κατέληξαν τελικά σε πρόκληση πυρκαγιάς στον καταυλισμό.

Χρειάστηκε η επέμβαση των ΜΑΤ και ο αποκλεισμός μεταναστών στο ένα σημείο του καταυλισμού για να μπορέσει να επέμβει η πυροσβεστική για την κατάσβεση της φωτιάς.

Ο μέχρι στιγμής απολογισμός, κάνει λόγο για 6 καμένους ολοσχερώς λυόμενους οικίσκους και πρόκληση εκτεταμένων ζημιών σε άλλους 2. Η Πυροσβεστική επενέβη με 3 οχήματα και 7 άνδρες αποτρέποντας τα χειρότερα μέχρι τα ξημερώματα.